CELEX: 62010CA0101
Language: et
Date: 2011-07-07 00:00:00
Title: Kohtuasi C-101/10: Euroopa Kohtu (neljas koda) 7. juuli 2011 . aasta otsus (Oberste Berufungs- und Disziplinarkommission eelotsusetaotlus — Austria) — Gentcho Pavlov, Gregor Famira versus Ausschuss der Rechtsanwaltskammer Wien (Välissuhted — Assotsiatsioonileping — Siseriiklikud õigusnormid, mis välistavad enne Bulgaaria Vabariigi ühinemist Euroopa Liiduga Bulgaaria kodanike kandmise advokaadikandidaatide nimekirja — Selliste õigusnormide vastavus kodakondsuse alusel diskrimineerimise keelule töötingimuste osas, mis on sätestatud EÜ-Bulgaaria assotsiatsioonilepingus)

10.9.2011   
            
            
               ET
            
            
               Euroopa Liidu Teataja
            
            
               C 269/12
            
         Euroopa Kohtu (neljas koda) 7. juuli 2011. aasta otsus (Oberste Berufungs- und Disziplinarkommission eelotsusetaotlus — Austria) — Gentcho Pavlov, Gregor Famira versus Ausschuss der Rechtsanwaltskammer Wien
   (Kohtuasi C-101/10) (1)
   
   (Välissuhted - Assotsiatsioonileping - Siseriiklikud õigusnormid, mis välistavad enne Bulgaaria Vabariigi ühinemist Euroopa Liiduga Bulgaaria kodanike kandmise advokaadikandidaatide nimekirja - Selliste õigusnormide vastavus kodakondsuse alusel diskrimineerimise keelule töötingimuste osas, mis on sätestatud EÜ-Bulgaaria assotsiatsioonilepingus)
   2011/C 269/18
   Kohtumenetluse keel: saksa
   
      Eelotsusetaotluse esitanud kohus
   
   Oberste Berufungs- und Disziplinarkommission
   
      Põhikohtuasja pooled
   
   
      Hageja: Gentcho Pavlov, Gregor Famira
   
      Kostja: Ausschuss der Rechtsanwaltskammer Wien
   
      Ese
   
   Eelotsusetaotlus — Oberste Berufungs- und Disziplinarkommission — Euroopa lepingu assotsiatsiooni loomiseks ühelt poolt Euroopa ühenduste ja selle liikmesriikide ning teiselt poolt Bulgaaria Vabariigi vahel (EÜT 1994 L 358, lk 3; ELT eriväljaanne 11/59, lk 201) artikli 38 lõike 1 tõlgendamine — Kodakondsuse alusel diskrimineerimise keeld töötingimuste osas — Siseriikliku õigusnormi, mille kohaselt enne Bulgaaria ühinemist Euroopa Liiduga ei olnud võimalik kanda Bulgaaria kodanikke advokaadikandidaatide nimekirja, kooskõla selle sättega — Selle sätte vahetu kohaldamine.
   
      Resolutsioon
   
   Euroopa lepingu assotsiatsiooni loomiseks ühelt poolt Euroopa ühenduste ja selle liikmesriikide ning teiselt poolt Bulgaaria Vabariigi vahel, mis on ühenduste nimel sõlmitud ja heaks kiidetud nõukogu ja komisjoni 19. detsembri 1994. aasta otsusega 94/908/ESTÜ, EÜ, Euratom, artikli 38 lõike 1 esimeses taandes sätestatud diskrimineerimise keelu põhimõtet tuleb tõlgendada selliselt, et enne Bulgaaria Vabariigi ühinemist Euroopa Liiduga ei olnud nimetatud sättega vastuolus sellised liikmesriigi õigusnormid, nagu sisalduvad Austria advokatuuriseaduse (Österreichische Rechtsanwaltsordnung) § 30 lõigetes 1 ja 5 (põhikohtuasjas kohaldatavas redaktsioonis), mille alusel ei saa Bulgaaria kodanikku tulenevalt nende õigusnormidega kehtestatud kodakondsuse tingimusest kanda advokaadikandidaatide nimekirja ega seetõttu väljastada talle esindusõiguse tunnistust.
   
      (1)  ELT C 134, 22.5.2010.